kardosdrur/scandi-wiki huggingface dataset:
Rigmor Agnete Dokker

Rigmor Agnete Dokker (født Ottosen 14. januar 1911 i Skanderborg, død 1962) var dansk forfatter og modstandskvinde.

Hun var gift med Knud W. Laursen 1934-1938. I 1935 ændrede hun navn til Dokker. Dokker var korrespondent og tog korrespondenteksamen i spansk i 1959.

Under besættelsen arbejdede hun som sekretær på et advokatkontor i Aalborg, og blev involveret i illegalt arbejde som distribution af blad og filmvisninger. Den 26. august 1944 blev hun taget af Gestapo i København, udsat for voldsomt tortur af Ib Birkedal Hansen og efterfølgende sendt til KZ-lejren Ravensbruck.

Hun skrev mange digte, og indlæg i Social-Demokraten, Politiken og Frit Danmark. Efter krigen udgav hun digtsamlingen "Trodsig sang", men er mest kendt for digtet til "Frøslev March", som Karen Brieg skrev musik til.

Mor 
Dokker kom sig aldrig efter krigen. Efter en operation af sit lemlæstede underliv fik hun en planlagt søn uden for ægteskab. Hun nægtede at oplyse faderskabet, og drengen blev tvangsfjernet. I 1950'erne kæmpede Dokker for kvinderettigheder og for at få drengen tilbage, mens hun fik psykiatrisk behandling. Hun fik først drengen tilbage da han var 15, men han døde samme dag i en trafikulykke. Dokker begik selvmord i 1962.

Bibliografi 
Dokker udgav to bøger:
 Rigmor Dokker: Den glade Trio (børnebog, 1935)
 Ruth (pseudonym): Trodsig Sang (digtsamling, 1946)

Referencer 

Digtere fra Danmark
Børnebogsforfattere fra Danmark
Modstandsfolk fra Danmark
Lavinia Fitzalan-Howard, hertuginde af Norfolk

Lavinia Fitzalan-Howard LG CBE (født Strutt; 22. marts 1916 – 10. december 1995) var en engelsk adelskvinde. Hun var gift med den 16. hertug af Norfolk. Han var arvelig Earl Marshal, og han arrangerede de britiske kroninger i 1937 og i 1953.

Kroningerne i 1937 og 1953 
Ved kong Georg 6. af Storbritanniens kroning i 1937 var Lavinia Fitzalan-Howard én af de fire hertuginder, der bar dronning Elizabeth Bowes-Lyons baldakin. Ved Elizabeth 2. af Storbritanniens kroning i 1953 var Lavinia Fitzalan-Howard dronningens påklæderske ved generalprøven.

Efterkommere 
Lavinia Fitzalan-Howard fik fire døtre, tre børnebørn og to oldebørn. Den yngste datter er gift med den konservative politiker Michael Ancram (født 1945). Den ældste datterdatter er gift med den konservative politiker Nick Hurd (født 1962). 

Lavinia Fitzalan-Howards mand var både den 16. hertug af Norfolk og den 13. lord Herries af Terregles.

Hendes ældste datter blev den 14. lady Herries af Terregles. Den næstældste datter blev den 15. lady Herries af Terregles. Senere den yngste af de fire døtre den 16. lady Herries af Terregles.

Slægten Howard
Adel fra England
Hertuginder
Den Demokratiske Venstre Alliance

Den Demokratiske Venstre Alliance (Polsk: Sojusz Lewicy Demokratycznej) er et socialdemokratisk politisk parti i Polen, der blev grundlagt i 1991 som en socialistisk politisk alliance og blev i 1999 til et parti.

Politiske partier i Polen
Etableret i 1991
Socialdemokratiske partier
Christina Catharina Danneskiold-Samsøe

Christina Catharina von Holstein, ved ægteskab Danneskiold-Samsøe (født den 24. marts 1709 og død den 1. februar 1795) var en dansk grevinde.

Familie 
Christina Catharina von Holstein var datter af Christian von Holstein og Bertha Scheel von Holstein.

Hun havde i alt 13 søskende, herunder; grevinde Dorothea Sophie Danneskiold-Laurvig, Bertha von Holstein, Niels Rosekrantz von Holstein, Adam Christoph von Holstein, Carl von Holstein, Sophie Hedevig von Holstein, Ulrich von Holstein, Joachim von Holstein, Ulrik Adolph von Holstein (døde 5 dage efter fødsel, vuggedød), Christian Frederik von Holstein, Conrad von Holstein, Frederik Christian von Holstein og Anna Magdalina von Holstein (døde 7 uger efter fødsel).

Ægteskab med lensgreve Christian Danneskiold-Samsøe 
I 1724 giftede Christina Catharina von Holstein sig med lensgreve Christian Danneskiold-Samsøe. Sammen fik de 3 døtre; Conradine Christine Danneskiold-Samsøe (f. i 1725), Sophia Dorothea Danneskiold-Samsøe (f. i 1727) og Christiane Danneskiold-Samsøe (f. i 1728). Lensgreve Christian Danneskiold-Samsøe havde derudover 3 sønner fra sit første ægteskab (1721) med Conradine Christiane f. komtesse Friis, der døde i 1723. Lensgreve Christian Danneskiold-Samsøe døde den 17. februar 1728 i København, efter 4 års ægteskab i en alder af 25 år.

Referencer 

Grevinder fra Danmark
Christina Catharina
Lauritz Christiansen

Lauritz Christiansen kan henvise til flere personer:

 Lauritz Christiansen (sejlsportsmand) (1867-1930)- norsk sejler
 Lauritz Christiansen (atlet) (1892–1976) - dansk atlet
Punch (vittighedsblad)

Punch var et dansk vittighedsblad, der udkom hver uge i København fra 1873 til 95. Redaktionen var altid på regeringspartiet - længe Højres side. De otte sider var illustreret med farvelitografier og stregtegninger. Kunstnerne måtte ikke signere deres værker, men kendes. Det var Knud Gamborg, Hans Tegner, Alfred Schmidt, Rasmus Christiansen etc.

Og udgiveren Angelo Haase var længe anonym. Oppositionens politikere og forfattere blev latterliggjort. Både Holger Drachmann og Herman Bang hånedes med tarvelige parodier på deres forbindelser, tekster og udseende.

Kilder og henvisninger 
 Om Det daglige danske liv set gennem Punch 1873-95 af Mette Winge og Ebon Borg på bibliotek.dk 

Satire
Tidsskrifter fra Danmark
Markhåndbold

Markhåndbold er en underart af sportsgrenen håndbold, der spilles udendørs på et græsunderlag. Reglerne er de samme som for normal håndbold.

Historie 
Da håndbolden var helt ung som sport, var der to retninger, som kæmpede om ledelsen. Den indendørs form, som nu er altdominerende, blev især spillet i Danmark og Sverige med syv mand på hvert hold, mens markhåndbolden var fremherskende i Tyskland med elleve mand på hvert hold. Også andre midteuropæiske hold dyrkede primært markhåndbold.

Ved OL 1936 i Berlin kom håndbold på programmet. Her var det den tyske variant, der blev spillet, og  var suveræne og vandt alle kampe. 

I 1938 blev det første VM i markhåndbold arrangeret, og her vandt de olympiske mestre fra 1936, Tyskland. Dette første VM blev arrangeret af organisationen International Amateur Handball Federation (IAHF), som også dækkede sportsgrene som basketball og volleyball (sportsgrene, hvor man spillede med en bold med hænderne).

IHF erstattede efter krigen i 1946 det tyskdominerede IAHF, og der blev fremover satset mere på den indendørs udgave af spillet. I begyndelsen arrangerede IHF dog også markhåndboldturneringer, og det andet VM blev afholdt i 1948, hvor Tyskland ikke var repræsenteret (efter at have tabt anden verdenskrig). Her vandt  over . Sporten var ikke med ved OL 1948, men ved 1952 var det med som  demonstrationssport, igen på græs. Der blev spillet én kamp, mellem finalisterne fra VM 1948, Sverige og Danmark.

VM i markhåndbold blev yderligere afholdt fem gange med ujævne mellemrum, og sidste gang var i 1966, hvor Vesttyskland vandt.

Regler

Referencer 

Håndbold
Kármán-linjen

Kármán-linjen er en populær definition på grænsen mellem Jordens atmosfære og det ydre rum. Grænsen er sat til 100 km over Jordens overflade, hvilket omtrent svarer til den højde, hvor atmosfæren er så tynd, at fly skal flyve lige så hurtigt som rumfartøjer i kredsløb ved samme højde. Linjen er opkaldt efter Theodore von Kármán og anerkendes blandt andet af Fédération Aéronautique Internationale.

Kildehenvisninger 

Atmosfære
Verdensrummet
Meteorologi
Yukawa-potentiale

Et Yukawa-potential (eller et skærmet Coulomb-potential) er inden for partikelfysik, atomfysik og kondenserede stoffer et potential , der går som en over afstanden  - ligesom Coulomb-potentialet - men som også har en faktor, der falder eksponentielt med afstanden. Dette kan skrives som:

hvor  og  er konstanter. Potentialet er opkaldt efter Hideki Yukawa.

Atomfysik
Subatomar fysik
Faststoffysik
Yate

Yate er en pendlerby og civilt sogn i South Gloucestershire, England, i den sydvestlige ekstremitet af Cotswold Hills, 19 km nordøst for Bristol centrum og 160 km vest for London. Yate udviklede sig fra en landsby til en betydelig by fra 1960'erne og fremover delvis som et over-spill eller pendlerby for byen Bristol. Skønt ikke en ny by i officiel forstand, tog Yate mange af egenskaberne ved en.

Ved folketællingen i 2011 var befolkningen 21.603. Den mindre by Chipping Sodbury (befolkning 5.045) er sammenhængende med Yate mod øst. Derudover strømmer en stor sydlig del af det bebyggede område ind i sognet i Dodington (befolkning 8.206), og den samlede befolkning i Yates byområde nærmer sig nu 35.000.

Byen er fødestedet til Harry Potter-forfatter J.K. Rowling, der boede i Yate mellem 1965 og 1969.

Byer i England
Gloucestershire
Josh Gad

Josh Gad (født 23. Februar 1981) er en amerikansk skuespiller og komiker, bedst kendt for at lægge stemme til Olaf i Frost.

Filmografi

Film

TV

Computerspil

Web

Referencer

Eksterne henvisninger 
 

Skuespillere fra Florida
Hendrik Elingsz van Rijgersma

Hendrik Elingsz van Rijgersma (født 5. januar 1835 i Lemmer, Friesland i Nederlandene, død 4. marts 1877 i St. Martin) var en hollandsk naturforsker, læge, amatørbotaniker, malacolog og ichyolog. Han blev læge i 1858 og praktiserede medicin i den lille by Jisp og på øen Marken. I 1861 giftede han sig med Maria Henriette Gräfing; de fik syv børn.

Liv og gerning 
Da slaveriet blev afskaffet i de hollandske kolonier i 1863, var han en af seks læger, der blev udnævnt til at yde medicinsk pleje til de frigjorte slaver på øen St. Martin i De Nederlandske Antiller, hvor han tjente som regeringslæge indtil hans utrættelige død ved 42 års alder. Han indsamlede mange fossiler, planter, fugle, krybdyr, fisk, bløddyr, krebsdyr og insekter.

Hendrik van Rijgersma var en fremragende maler og overlod til eftertiden mange, for det meste upublicerede, tegninger, skitser og vandfarvebilleder af planter, skaller og andre emner.

Hans dyresamlinger blev sendt af ham til Academy of Natural Sciences i Philadelphia, hvoraf han var et korresponderende medlem. Planterne, han sendte til Berlin herbarium, blev ødelagt. Der er tilsyneladende også planter, han indsamlede i Nederlandenes Nationale Herbarium i Leyden. I Naturhistoriska riksmuseet i Sverige er der 129 planter indsamlede af van Rijgersma, hvoraf 74 har illustrationer.

Litteratur 
 Biografiaf Mia Ehn, Naturhistoriska riksmuseet
 Ehn, Mia & Zanoni, T. A. The herbarium and botanical art of Hendrik Elingsz van Rijgersma, Taxon 51: 513-520, 2002.

Eksterne henvisninger 
 Planter indsamlede af Rijgersma, som befinder sig på Naturhistoriska riksmuseet

Læger fra Nederlandene
Botanikere fra Nederlandene
Wanda Roose

Wanda Agnes Roose (født 15. september 1882 i Moskva, død 2. september 1956 i Virum) var en dansk kunstner.

Wanda Roose var født i Moskva hvor hendes far, ingeniøren Sigismund Reichman (1853-1929) var statsråd. Hun voksede op i Sverige, hvor familien støttede hendes ønske om at blive maler. Hendes mor var Caroline Le Verrier (1859-1918). 

Hun studerede kunst i Warszawa hvor hun var elev hos professor Miłosz Kotarbiński (1900-1902). Senere studerede hun ved Académie Colarossi i Paris under flere lærere, inklusiv Christian Krohg (1903-1906). Her traf hun og giftede sig med den danske maler Aage Roose i 1907. De flyttede tilbage til Danmark i 1913. Hun udstillede på flere danske og internationale udstillinger, hvor hun også udstillede sammen med sin mand, bl.a. på Konstnärshuset i Stockholm i 1919 og Värmlands museum i 1950. 

Hendes kunst består af landskabsmalerier fra både Sverige og Nordsjælland. Hun arbejdede med bl.a. oliemaleri og træsnit. Der findes et træsnit af Roose i Den Kongelige Kobberstikssamling. Andre værker findes på Lunds Universitets kunstmuseum.

Eksterne henvisninger 
Svenskt konstnärslexikon del IV side 511, Allhems Förlag, Malmö.

Referencer 

Personer fra Moskva

Kunstnere fra Danmark
TV 2 Sport X

TV 2 Sport X er en dansk tv-kanal, der udelukkende viser sport. Kanalen startede 4. januar 2020 og ejes af TV 2.

Sport X
Etableret i 2020
Kulturministerens Parasportspris

Kulturministerens Parasportspris (indtil 2017 Kulturministerens Handicapidrætspris) er en årlig idrætspris, der siden januar 2010 er blevet tildelt af Kulturministeren til personer eller organisationer indenfor paraidrætten i Danmark.

Formål 
Formålet med prisen vil være at sætte fokus på personer eller organisationer, som gør en særlig indsats for at fremme eller udvikle handicapidrætten og/eller handicapidrættens forhold.

Vindere 
 2009 – John Petersson
 2010 – Paradressurholdet
 2011 – Farum-Holte Volleyball
 2012 – Jackie Christiansen
 2013 – Peter Rosenmeier
 2014 – Daniel Wagner Jørgensen
 2015 – Team Tvilling
 2016 – Stinna Tange Kaastrup
 2017 – Connie Hansen og Mansoor Siddiqi
 2018 – Anders Berenth
 2019 – Lars Larsen
 2020 – Rising Stars
 2021 – Lisa Kjær Gjessing

Referencer 

Kåringer i dansk sport
Etableret i 2009
Handicapidræt
Kulturministeriet
FutureLearn

FutureLearn er et internet uddannelsesfirma grundlagt af Open University and Seek Limited. FutureLearn udbyder gratis online kurser på univeristetsniveau via internettet, i et samarbejde med adskillige universiteter verden over. I maj 2018 havde det 143 universitets- eller forretningspartnere.

Kurser 
FutureLearn tilbyder kurser inden for luftfart, datalogi, medicin og biologi, samfundsvidenskab, kunst, matematik og statistik, økonomi og finans.

Partnere 
FutureLearn har lanceret partnerskaber med universiteter, såsom École nationale de l'aviation civile, Institut supérieur de l'aéronautique et de l'espace, Grenoble École de Management osv.

FutureLearn sagde, at nye partnerskaber og kurser fortsat vil blive tilføjet til platformen.

Kilder 

Læringsnetsteder
Uddannelsesvirksomheder
Vadehav

Et vadehav er et havområde som består af tidevandsoversvømmede vader som er tørlagte ved lavvande. Vadehavet som udgør de kystnære områder af Nordsøen fra Ho Bugt i Danmark til Den Helder i Holland er et vadehav. I Danmark er også mindre områder af Kattegat omkring udmundingen af Randers Fjord vadehav.

Referencer 

Naturtyper
Have
Serpil İskenderoğlu

Serpil İskenderoğlu (født 15. juli 1982 i Istanbul, Tyrkiet) er en kvindelig tyrkisk håndboldspiller som spiller for tyrkiske Kastamonu Belediyesi GSK og Tyrkiets kvindehåndboldlandshold.

Referencer 

Håndboldspillere fra Tyrkiet
Håndboldspillere fra Kastamonu Belediyesi GSK
Victoria Carmen Sonne

Victoria Carmen Sonne (født 23. april 1994 i København) er dansk skuespillerinde. Hun er uddannet på Den Danske Scenekunstskole i København.

Sonne fik sit store gennembrud i Rasmus Heisterbergs I blodet (2016), men havde inden da medvirket i adskillige afgangsfilm på Den Danske Filmskole og Super16, blandt andet Teenland (2014) og Melon Rainbow (2015). Hun havde ligeledes markeret sig i spillefilm som Eliten (2015) og You & me forever (2012).

Victoria Carmen Sonne har vundet en Bodil for henholdsvis Bedste kvindelige hovedrolle for sin præstation i Holiday og Bedste kvindelige birolle for sin præstation i I blodet. I 2018 blev hun belønnet med en Robert for Bedste kvindelige birolle for sin rolle i Hlynur Pálmasons Vinterbrødre.

Hun har siden haft flere hovedroller i blandt andet Isabella Eklöfs Holiday, Laurits Flensted-Jensens Usynligt hjerte og Marie Grahtøs Psykosia.

Filmografi 

 Frit fald (2011) - Mie
 Magi i luften (2011) - Therese
 You & me forever (2012) - Sofie
 Eliten (2014) - Asta
 Copenhague A Love Story (2015) - Victoria
 I blodet (2016) - Emilie
 Vinterbrødre (2017) - Anna
 Sange i solen (2017) - Julie
 Holiday (2018) - Sascha
 Usynligt hjerte (2019) - Laura
 Psykosia (2019) - Jenny

Kortfilm 

 Happy New Years (2006) - Siv
 Vanilje (2014) - Line
 Teenland (2014) - Sally
 Pussy (2014) - Signe
 Melon Rainbow (2015) - Melissa
 Sombra (2017) - Julie

Referencer

Eksterne henvisninger 
 
 Victoria Carmen Sonne  på ddsks.dk

Skuespillere fra Danmark
Robertprisen for årets kvindelige birolle
Torbjørn C. Pedersen

Torbjørn C. Pedersen (født 19. december 1978) er en dansk rejsende og eventyrer kendt for sit projekt Once Upon A Saga, hvor han besøgte alle verdens 203 lande på én lang rejse uden at flyve. 

Ifølge sine egne regler for projektet måtte Torbjørn Pedersen ikke flyve, han skal opholde sig i hvert land i mindst 24 timer, og han må ikke vende hjem førend projektet er færdigt. Torbjørn C. Pedersen fuldførte projektet og nåede sit sidste land på rejsen, Maldiverne, den 23. maj 2023. Projektet blev påbegyndt kl 10:10 d. 10. oktober 2013.

Torbjørn C. Pedersen er medlem af De Berejstes Klub.

Referencer 

Personer fra Kerteminde
Eventyrere fra Danmark
Bilsimulator

En bilsimulator eller køresimulator er maskine, der kan simulerer en køreoplevelse ved hjælp af en eller flere skærme. Bilsimulatorer bruges til underholdning og træning både privat og professionelt. De benyttes også til forskning af menneskelige faktorer og medicin til at observere en chaufførs opførsel, præstation og opmærksomhed i forskellige situationer under sikre betingelser.

Simulator
Tessa

Tessa er et fornavn (kortform af Theresa). Det kan også henvise til:
 Tessa (rapper) – dansk rapper
 Tessa (flod) – norsk flod
Kunstbygningen i Vrå

Kunstbygningen i Vrå er et kunstmuseum i Vrå i Vendsyssel, der primært udstiller værker af medlemmer af kunstnersammenslutningen Vrå-udstillingen.

Museet er hjemsted for Engelundsamlingen, der består af over 900 værker af maleren Svend Engelund, der var med til at stifte Vrå-udstillingen i 1942. Museets samling omfatter derudover 300 værker af Vrå-udstillingens øvrige kunstnere.

Kunstbygningen blev indviet i 1992 i forbindelse med, at Svend Engelund skænkede en større samling af egne malerier, tegninger og skitser. Siden er bygningen udvidet til dobbelt størrelse.

Hvert år i august afholder Vrå-udstillingen sin årlige udstilling i kunstbygningen.

Den internationale biennale for ung europæisk samtidskunst, JCE Biennalen, der turnerer i syv europæiske lande, kommer til Kunstbygningen i Vrå hvert andet år. Museet står for at udpege de otte danske kunstnere til udstillingen.

Kilder

Eksterne henvisninger 
 Kunstbygningens hjemmeside

Museer i Region Nordjylland
Bygninger, konstruktioner og anlæg i Hjørring Kommune
Kunstmuseer i Danmark
Vrå (Hjørring Kommune)
Torre Grossa

Torre Grossa er et tårn i den italienske by San Gimignano i Toscana. Tårnet er 54 m højt, og dermed det højeste af de tilbageværende middelaldertårne i byen. Det er et af de bedst kendte middelalderlige tårne i Toscana, og det blev opført i 1310.

Referencer 

Litteratur
 

Tårne i Italien
Toscana
San Gimignano
Livre de chasse

Livre de chasse er en middelalderlig bog om jagt, der blev skrevet mellem 1387 og 1389 af Gaston 3., greve af Foix, der også er kendt som Fébus eller Phoebus, og dedikeret til Filip den Dristige, Hertug af Burgund. Fébus var en af de dygtigste jægere i sin samtid, og hans værk blev en af de grudnlæggende tekster om middelalderlige jagtteknikker. Af forskeren Hannele Klemettilä er det blevet beskrevet som "en af de mest indflydelsesrige tekster i sin periode".

Bogen har fire dele:
 Om blide og vilde dyr
 Om hundes natur og pleje
 Om instruktion i jagt med hunde
 Om jagt med fælder, snarer og armbrøst

Udgaver og oversættelser 
Teksten er blevet oversat og tilpasset til engelsk af Edward af Norwich, 2. hertug af York mellem 1406 og 1413, hvor den blev udgivet som The Master of Game, hvor der er bevaret 27 manuskripter.

Værker er blevet trykt tre gange i 1500-tallet (én gang i 1500 og to gange omkring 1507), og det er blevet udgivet i adskillige moderne udgaver siden 1854, hvor af den seneste er Das Jagdbuch des Mittelalters. Ms. fr. 616 der Bibliothèque nationale in Paris, redigeret af W. Schlag og Marcel Thomas (Glanzlichter der Buchkunst 4; Graz, 1994; genudgivet i 2001).

Manuskripter 
Der eksiterer 44 bevarede manuskripter af Livre de chasse. Den bedste kendte er nok Ms. fr. 616 fra det franske nationalbibliotek, som er blevet gentrykt flere gange. Den komplette liste er som følger:
 MS IV 1050 – Bibliothèque royale de Belgique, Bruxelles
 Typ 130 – Houghton Library, Harvard University, Cambridge (Mass)
 Ms. 343 – Bibliothèque Inguimbertine, Carpentras
 Ms. 367 (480) – Bibliothèque et Archives du Château de Chantilly, Chantilly
 Oc. 61 – Sächsische Landesbibliothek, Dresden
 Ms. 169 – Bibliothèque de Genève, Geneve
 Hunter 385 (V.2.5) – Glasgow University Library, Glasgow
 Rastatt 124 – Badische Landesbibliothek, Karlsruhe
 Add. 27699 – British Library, London
 MS. 27 – J. Paul Getty Museum, Los Angeles
 Ms. 765 – Bibliothèque municipale de Lyon
 Ms. 22 – Musée Thomas-Dobrée, Nantes
 MS M. 1044 – Morgan Library, New York
 MS fr. 616, MS fr. 617, MS fr. 618, MS fr. 619, MS fr. 620, MS fr. 1289, MS fr. 1291, MS fr. 1293, MS fr. 1294, MS fr. 1295, MS fr. 12398 – Bibliothèque nationale de France, Paris
 Ms. 6529 – Musée national du Château de Pau, Pau
 HB XI 34a – Württembergische Landesbibliothek, Stuttgart
 J.a.VIII.6 – Archivio di Stato di Torino, Torino
 Ms. 841 – Bibliothèque municipale de Tours
 Reginensi latini 1323, Reginensi latini 1326, Reginensi latini 1331 – Vatikanbiblioteket, Vatikanet

Referencer 

Litteratur

Eksterne henvisninger 

Jagt
Litteratur fra Frankrig
Litteratur fra middelalderen
Is-slottet

Is-slottet er en roman fra 1963 af Tarjei Vesaas. Romanen handler om et venskab mellem to 11-årige piger, Unn og Siss. Unn flytter til bygden efter sin mors død og inviterer Siss hjem til sig – tilsyneladende for at fortælle en hemmelighed, som hun aldrig får fortalt. Siss afgiver et løfte til Unn, og det løfte bliver skæbnesvangert.

Romaner fra Norge
Litteratur i 1963
Gadespejl

Et traditionelt gadespejl kaldes også spionspejl eller sladrespejl og er to spejle der er monteret udenfor et vindue på et hus. De mødes i en vinkel således at man fra indersiden af vinduet kan se hvad der sker udenfor på gaden i begge retninger.

Gadespejle kom frem omkring 1850. I starten var det ofte rige husejere som bragte gamle spejle til en smed for at få dem monteret i en ramme så de kunne bruges som gadespejl.

Udtrykket gadespejle bruges også om trafikspejle der sættes op således at trafikanter kan "kigge om hjørner" for at øge trafiksikkerheden.

Referencer 

Spejle
Vinduer
Robert FitzRoy

Robert FitzRoy (født 5. juli 1805 i Suffolk, England, død 30. april 1865 i Surrey, England) var en engelsk sømand, meteorolog og officer i Royal Navy, der nåede rang af viceadmiral. Han er bedst kendt for at være kaptajn på HMS Beagle under Charles Darwins tur rundt i verden mellem 1831 og 1836.

Eksterne henvisninger 
 Dictionary of New Zealand Biography 

Søfolk
Meteorologer fra England
Briter i 1800-tallet
Opdagelsesrejsende fra Storbritannien
Udviklingshæmmedes Landsforbund

ULF- Udviklingshæmmedes LandsForbund er en interesseorganisation for mennesker med et udviklingshandikap. Organisationen adskiller sig fra andre lignende organisationer ved som den eneste i landet at være drevet og styret af mennesker med et udviklingshandikap. Det er en landsdækkende organisation med flere lokale afdelinger, der drives på frivillig basis. ULF er fysisk placeret i Vejle. ULF laver kurser for mennesker med udviklingshandikap over hele landet, som handler om alle aspekter af livet, og har også sin egen dating-side for mennesker med et udviklingshandikap.

Eksterne henvisninger 
 www.ulf.dk.

Foreninger fra Danmark
Ludwig Göransson

Ludwig Göransson (født 1. september 1984) er en svensk komponist, kendt for at have lavet musik til flere kendte film, blandt andet Creed. For hans arbejde på Black Panther, vandt han en Oscar for bedste musik.

Han har ofte arbejdet sammen med instruktøren Ryan Coogler, og musikeren Donald Glover.

Diskografi

Film og TV 

 Jennifers Body (2009)
 Community (2009)
 30 Minutes Or Less (2011)
 Top Five (2014)
 Creed (2015)
 True Memoirs of an International Assassin (2016)
 Black Panther (2018)
 Creed II (2018)
 Venom (2018)
 The Mandalorian (2019)
 Tenet (2020)

Musikproducent 

 This Is America
 Summertime Magic
 Feels Like Summer

Eksterne henvisninger 
 
 

Komponister fra Sverige
Filmkomponister